03/Sv. 13 Službeni list Europske unije 39 31988D0397 20.7.1988. SLUŽBENI LIST EUROPSKIH ZAJEDNICA L 189/25 ODLUKA KOMISIJE od 12. srpnja 1988. o usklađivanju pravila koja su donijele države članice u primjeni članka 6. Direktive Vijeća 85/511|EEZ (88/397/EEZ) KOMISIJA EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, uzimajući u obzir Direktivu Vijeća 85/511/EEZ od 18. studenoga 1985. o uvođenju mjera Zajednice za kontrolu slinavke i šapa (!), a posebno njezin članak 6., budući da se nadležna tijela države članice, u skladu s člankom 6. stavkom 1. Direktive 85/511/EEZ, ukoliko se životinjska gospodarstva sastoje od dvije ili više proizvodne jedinice, mogu odreći zahtjeva Direktive o klanju i uništavanju svih životinja na gospodarstvu, u mjeri u kojoj se na zdrave proiz- vodne jedinice ne moraju primjenjivati takvi zahtjevi, pod uvjetom da službeni veterinar potvrdi da su zdrave jedinice potpuno odvojene u pogledu smještaja, držanja i hranidbe; budući da jednaka mogućnost postoji za gospodarstva koja proizvode mlijeko, uz dodatni uvjet da se mužnja u svakoj jedinici obavlja potpuno odvojeno; budući da prilikom odobravanja ovih odstupanja države članice moraju osigurati da opasnost od širenja virusa slinavke i šapa (!) SL L 315, 26.11.1985., str. 11. između odvojenih proizvodnih jedinica na gospodarstvu nije veća od opasnosti od širenja virusa između odvojenih gospodar- stava; budući da su, u skladu s člankom 6. stavkom 2. Direktive 85/511/EEZ, države članice koje namjeravaju koristiti takvo odstupanje obavijestile Komisiju o  detaljnim pravilima za njihovu primjenu; budući da se, u skladu s člankom 6. stavkom 3. Direktive 85/511/EEZ pravila država članica trebaju izmijeniti, kako bi se osiguralo usklađivanje toga područja u cijeloj Zajednici; budući da takvim usklađivanjem treba donijeti minimalni broj pravila koja će se primjenjivati u svim državama članicama; budući da su mjere predviđene ovom Odlukom u skladu s mišljenjem Stalnog veterinarskog odbora, DONIJELA JE OVU ODLUKU: Članak 1. Države članice, koje primjenjuju članak 6. stavak 1. Direktive 85/511/EEZ, osiguravaju da pravila, koja primjenjuju u skladu sa stavkom 2. tog članka, uključuju barem sljedeće: — odstupanje koje omogućuje članak 6. stavak 1. Direktive 85/511/EEZ  odobrava se samo  slijedom  pojedinačne procjene pojedinoga gospodarstva koju provodi službeni veterinar u vrijeme službenog pregleda kojim se potvrđuje ili isključuje prisutnost slinavke i šapa, — takvom se procjenom uzimaju u obzir svi uvjeti i situacije koje se odnose na moguće širenje slinavke i šapa.